പണമോ പലിശയോ ഇല്ല, സര്വ്വത്ര ക്രമക്കേട് പറപ്പൂക്കര സര്വീസ് സഹകരണ സൊസൈറ്റിക്കെതിരെ നിക്ഷേപകര് തൃശൂര്: തൃശൂര് പറപ്പൂക്കര സര്വീസ് സഹകരണ സൊസൈറ്റിയില് കോടികളുടെ ക്രമക്കേട് നടന്നെന്ന ആരോപണവുമായി നിക്ഷേപകര് രംഗത്ത്. നാലുവര്ഷമായി നിക്ഷേപിച്ച പണമോ പലിശയോ കിട്ടാതെ വലയുകയാണ് നിരവധി പേര്. ഇടത് ഭരണ സമിതിക്കെതിരെ നടപടി ഇല്ലാത്തതിനാല് പ്രതിഷേധത്തിനൊരുങ്ങുകയാണ് ഇടപാടുകാര്. 2002ല് രൂപീകരിച്ച പറപ്പൂക്കര ഷെഡ്യൂള്ഡ് കാസ്റ്റ് സര്വീസ് സഹകരണ സൊസൈറ്റിയില് ഇരുനൂറിലധികം നിക്ഷേപകരില് നിന്നായി രണ്ട് കോടി രൂപയുടെ നിക്ഷേപമാണ് ഉണ്ടായിരുന്നത്. 2018 മുതല് നിക്ഷേപകര്ക്ക് പണം തിരികെ കിട്ടാതായി. പണം ചോദിച്ചെത്തുന്നവരുമായി വഴക്ക് പതിവായപ്പോള് അധികൃതര് സൊസൈറ്റി പൂട്ടിയിടുന്നത് പതിവാക്കി. ദിവസവും നിക്ഷേപകര് സൊസൈറ്റിയിലെത്തുമെങ്കിലും മറുപടി നല്കാന് അധികൃതര് ആരുമില്ലാത്ത അവസ്ഥയാണ്. സിപിഐ നേതൃത്വത്തിലുള്ള ഏഴംഗ ഭരണ സമിതിയാണ് സൊസൈറ്റി നിയന്ത്രിക്കുന്നത്. ഇവര്ക്കെതിരെ പരാതി നല്കിയെങ്കിലും നടപടിയില്ലെന്നാണ് ആക്ഷേപം. എന്നാല് ക്രമക്കേടുകള് നടന്നിട്ടില്ലെന്നാണ് അധികൃതരുടെ പ്രതികരണം. സൊസൈറ്റിയുടെ ഇടപാടുകളില് സഹകരണ വകുപ്പ് അന്വേഷണം തുടരുകയാണ്. നടപടി ആവശ്യപ്പെട്ട് ബുധനാഴ്ച ഇരിങ്ങാലക്കുട എ ആര് ഓഫീസിന് മുന്നില് പ്രതിഷേധിക്കാനാണ് നിക്ഷേപകരുടെ തീരുമാനം. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona